
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έχτασης 3,570 στρεμ. στη θέση «Τρίσμπεη - 
Δρογαλά» περιφέρειας Δήμου Αταλάντης Νομού Φθιώτιδος. . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου ισογείου κτιρίου, φερομένου ως 
ιδιοκτησία Ευδοξίας Κατσαφάδου-Ματσάκη, που βρίσκεται επί 
της οδού Νίκου και Μαρίας Ματθαίου στην πόλη της Καρπάθου 
στην Νήσο Κάρπαθο και καθορισμός ειδικών όρων και περιορι¬ 


σμών δόμησης. 2 

Τροποποίηση ρυμοτομικού σχεδίου Δ, Πάτρας. . . ι.. 3 

Αναστολή χορήγησης οικοδομικών αδειών επί έξι μήνες σε τμήματα 
των οικοδομικών τετραγώνων 28, και 51 της περιοχής Τερψι- 
θέας του Δήμου Σταυρούπολης Ν. Θεσσαλονίκης. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 815 (1) 

Κήρυξη αναδασωτέας έχτασης 3,570 στρεμ. στη θέση «Τρίσμπεη - 
Δρογαλά» περιφέρειας Δήμου Αταλάντης Νομού Φθιώτιδος. 

Ο ΝΟΜΑΡΧΗΣ ΦΘΙΩΤΙΔΟΣ 
Έχοντας υπόψη: 

1. Τις διατάξεις του Ν.3200/55 περί διοικητικής αποκεντρώσεως 
όπως τροποποιήθηκε και συμπληρώθηκε μεταγενέστερα με το Ν.Δ. 


532/70. 

2. Τις διατάξεις του άρθρου 117 παρ. 3 Συντάγματος. 

3. Τις διατάξεις του Νόμου 998/79 «Περί προστασίας των δασών 
κ.λπ. και ειδικότερα: 

α) Του άρθρου 41 παρ. 1, β) τοου άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την αριθ. 607/11.4.91 πρόταση του Δασαρχείου Αταλάντης με 
την οποία προτείνεται η κήρυξη της έκτασης που αναφέρεται στο θέμα 
ως αναδασωτέας. 

6. Την αριθ. 22961/85 απόφαση του Νομάρχη Φθιώτιδος «περί πα- 
ραχωρήσεως αρμοδιοτήτων κ.λπ.», αποφασίζουμε: 

Κηρύσουμε αναδασωτέα με σκοπό την επαναδημιουργία της δασικής 
βλαστήσεως που καταστράφηκε από παράνομη εκχέρσωση τον Ιανουά¬ 
ριο 1991 και θα επιτευχθεί με φυσική αναγέννηση και τη διατήρηση του 
χαρακτήρος της δασικής έκτασης, ώστε να αποκλεισθεί η διάθεση αυτής 
για άλλο σκοπό, τη δημόσια δασική έκταση εμβαδού τριών στρεμμάτων 
και πεντακοσίων εβδομήντα τετρ. μέτρων (3,570 στρεμ.) που βρίσκεται 
στη θέση «Τρίσμπεη - Δρογαλά» περιφέρειας Δήμου Αταλάντης Νομού 
Φθιώτιδος και προσδιορίζεται από τα στοιχεία Α. Β. Γ. Δ. Α. και έχει 
όρια: 

Ανατολικά: Με δημόσια δασική έκταση. 

Δυτικά: Με ελαιοπερίβολο κατεχόμενο από τον Νικ. Λιγδή. 

Βόρεια: Με ομοίως ως ανωτέρω. 

Νότια: Με αγροτικό δρόμο, όπως φαίνεται στο συνημμένο διά¬ 
γραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 16 Απριλίου 1991 

Με εντολή Νομάρχη 
Ο Διευθυντής Δασών 
ΓΕΡ. ΖΑΜΑΝΗΣ 

α 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΔΠΑ/448 (2) 

Χαρακτηρισμός ως διατηρητέου ισογείου κτιρίου, φερομένου ως ιδιο¬ 
κτησία Ευδοξίας Κατσαφάδου - Ματσάκη, που βρίσκεται επί της 
οδού Νίκου και Μαρίας Ματθαίου στην πόλη της Καρπάθου στην 
Νήσο Κάρπαθο και καθορισμός ειδικών όρων και περιορισμών δόμη¬ 
σης· 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν.1577/85 «Γενικός Οικοδομικός Κανονισμός» 
(ΦΕΚ 210/Α/85) και ειδικότερα τα άρθρα 3 και 4 (παρ. 2) αυτού, 
όπως τροποποιήθηκε με τις διατάξεις του Ν. 1772/88 «Τροποποίηση 
των διατάξεων του Ν.1577/85 «Γενικός Οικοδομικός Κανονισμός» και 
άλλες σχετικές διατάξεις (ΦΕΚ 91/Α/88). 

2. Το υπ’ αρ. 1/86 Π.Δ/γμα «Καθορισμός αρμοδιοτήτων Υπουρ¬ 
γείου Αιγαίου» (ΦΕΚ 1 /Α/86) και ειδικότερα τα άρθρα 2 (παρ.3, εδ. ζ, 
περ. αα) και 5 αυτού. 

3. Το υπ’ αρ. 359/86 Π.Δ/γμα «Οργανισμός Υπουργείου Αιγαίου» 
(ΦΕΚ 158/Α/86) και ειδικότερα το άρθρο 5 (παρ. 1, ε και παρ. 2 Ε, 8) 
αυτού. 

4. Την υπ’ αρ. 8555/27.11.90 κοινή απόφαση των Υπουργών 
Προεδρίας της Κυβέρνησης και Αιγαίου σχετικά με τις «Πράξεις και έγ¬ 
γραφα αρμοδιότητας του Υπουργείου Αιγαίου που εξαιρούνται από τους 
περιορισμούς της διάταξης του άρθρου 8, παρ. 1 του Ν.1892/90» 
(ΦΕΚ 741/Β/19.11.90). 

5. Την υπ’ αρ. ΔΔΟ/Φ,101.22/574/30.1.91 απόφαση του Υπουρ¬ 
γού Αιγαίου «Μεταβίβαση αρμοδιοτήτων στον Γενικό Γραμματέα στους 
Προϊσταμένους Δ/νσεων και Τμημάτων του Υπουργείου Αιγαίου και 
του δικαιώματος να υπογράφουν με «Εντολή Υπουργού» (ΦΕΚ 80/Β/ 
21.2.91). 

6. Τον φάκελλο του θέματος ο οποίος διαβιβάστηκε με το υπ’ αρ. 
πρωτ. 603/29.11.89 έγγραφο του ΤΠ και ΠΕ της Νομαρχίας Δωδε- 
κανήσου στο Τμήμα Πολιτιστικής Ανάπτυξης της Δ/νσης Περιφερεια¬ 
κής Ανάπτυξης του Υπουργείου Αιγαίου. 

7. Την από 12.12.90 αιτιολογική έκθεση του Τμήματος Πολιτιστι¬ 
κής Ανάπτυξης της Δ/νσης Περιφερειακής Ανάπτυξης του Υπουργείου 
Αιγαίου. 


8. Την από 24.1.91 απάντηση της Ευδοξίας Κατσαφάδου-Ματσάκη 
στο Τμήμα Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου με την οποία διατύπωσε αντιρρήσεις 
για τον χαρακτηρισμό του ισογείου κτιρίου ως διατηρητέου, αποφασί¬ 
ζουμε: 

1. Χαρακτηρίζεται ως διατηρητέο το ισόγειο κτίριο, φερόμενο ως 
ιδιοκτησία της Ευδοξίας Κατσαφάδου-Ματσάκη, που βρίσκεται επί της 
οδού Νίκου και Μαρίας Ματθαίου στην πόλη Καρπάθου στη Νήσο Κάρ¬ 
παθο, όπως φαίνεται σημειωμένο στο πρωτότυπο τοπογραφικό διά¬ 
γραμμα σε κλίμακα 1:500 που θεωρήθηκε από την Προϊσταμένη του 
Τμήματος Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου με την υπ’ αριθ. 448 πράξη της, συνο¬ 
πτικό αντίγραφο του οποίου συνοδεύει την παρούσα απόφαση, επειδή 
πρόκειται για κτίριο που παρουσιάζει αξιόλογα μορφολογικά και αρχι¬ 
τεκτονικά στοιχεία και αποτελεί με το ισόγειο του γειτονικού κτιρίου που 
είναι σε επαφή, ενιαίο σύνολο. 

2. Στο χαρακτηριζόμενο ως διατηρητέο κτίριο, απαγορεύεται κάθε 
αφαίρεση, αλλοίωση ή καταστροφή των επί μέρους αρχχιτεκτονικών 
στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του χαρακτηριζομένου ως διατη¬ 
ρητέου κτιρίου εφ’ όσον δεν αλλοιώνεται ο αρχιτεκτονικός του χαρακτή¬ 
ρας. 

4. Δεν επιτρέπεται η τοποθέτηση φωτεινών επιγραφών και διαφημί¬ 
σεων στο χαρακτηριζόμενο ως διατηρητέο κτίριο. Επιτρέπεται μόνο η 
τοποθέτηση επιγραφών περιορισμένων διαστάσεων που πληροφορούν 
για τυχόν χρήση των χώρων του κτιρίου. 

5. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και του περιβάλλοντος χώρου του καθώς και 
για την τοποθέτηση επιγραφών απαιτείται η έγκριση της Επιτροπής 
Πολεοδομικού Αρχιτεκτονικού Ελέγχου (ΕΠΑΕ). 

6. Η απόφαση αυτή να δημοσιευθεί με το διάγραμμα που την συνο¬ 
δεύει στην Εφημερίδα της Κυβερνήσεως. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Μυτιλήνη, 20 Απριλίου 1991 

Ο ΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 

Αριθ. X 2576 (3) 

Τροποποίηση ρυμοτομικού σχεδίου Δ. Πάτρας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1) Το Ν.Δ. της 17.7.1923 «Περί σχεδίων πόλεων και Κωμών του 
Κράτους» (ΦΕΚ 228/Α/1923) όπως μεταγενέστερα τροποποιήθηκαν 
και συμπληρώθηκαν και ειδικότερα τα άρθρα 3 και 70. 

2) Τον Α.Ν. 314/1968 (ΦΕΚ 47/Α) όπως τροποποιήθηκαν και συ¬ 
μπληρώθηκαν με τα υπ’ αρι. 1018/71 Ν.Δ/γμα (ΦΕΚ 220/Α) και με 
την παρ. 3 του άρθρου 34 του Ν. 1577/85 (ΦΕΚ 219/Α). 

3) Τις διατάξεις του με αρ. 183/1986 Π.Δ/τος (ΦΕΚ 70/Α) και ει¬ 
δικότερα το άρθρο 1 παρ. 1 

4) Την με αρ. 345/1990 γνωμοδότηση του Δημοτικού Συμβουλίου 
Δ. Πάτρας. 

5) Το με αρ. 3/1991 πρακτικό θέμα ΙΟον όπου η γνωμοδότηση του 
Σ.Χ.Ο.Π. Νομ. Αχαΐας, αποφασίζουμε: 


Άρθρο 1. 

Εγκρίνεται η τροποποίηση του ρυμοτομικού σχεδίου Δ. Πάτρας και 
τροποποιούμε τα Ο.Τ. 1602-1596 δια καταργήσεως του μεταξύ τους 
εγκεκρ. δρόμου και των εκ παρ/λου αναγνώριση ως εγκεκριμένη οδού 
την υφιστάμενη οδό Αδαμάντου και την πάροδο ΕΔ 35. 

Αναλυτικά η υπ’ όψη τροποποίηση φαίνεται στο συνημμένο τοπογρα¬ 
φικό διάγραμμα κλίμακας 1:500. 

Άρθρο 2. 

Η παρούσα απόφαση μαζί με το τοπογραφικό διάγραμμα σε κλίμακα 
1:500 να αναρτηθεί στον πίνακα των ανακοινώσεων του Τμήματος Πο¬ 
λεοδομίας από την ημέρα υπογραφής της και για 15 ημέρες. 

Άρθρο 3. 

Η ισχύς της παρούσης απόφασης αρχίζει από την ημέρα δημοσίευσης 
στην Εφημερίδα της Κυβερνήσεως. 

Πάτρα, 20 Μαρτίου 1991 

Ο Νομάρχης 
Ν1Κ. ΤΑΓΑΡΗΣ 





Λ?Α'-Τ*7ΛΖΑΌ?. 

Αριθ. ΑΠ/ΜΠ/19824/761 (4) 

Αναστολή χορήγησης οικοδομικών αδειών' επί έξι μήνες σε τμήματα 

των οικοδομικών τετραγώνων 28, και 51 της περιοχής Τερψιθέας 

του Δήμου Σταυρούπολης Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1) Το Ν.Δ. της 17.7.1923 «περί σχεδίων Πόλεων και Κωμών του 
Κράτους» όπως τροποποιήθηκε μεταγενέστερα και ειδικότερα τα άρθρα 
8 και 85α (ΦΕΚ 228/Α). 

2. Τον Α.Ν. 314/1968 (ΦΕΚ 47/Α) όπως τροποποιήθηκε και συ¬ 
μπληρώθηκε μεταγενέστερα με το Ν.Δ. 1018/71 (ΦΕΚ 220/Α) και 
την παρ. 3 του άρθρου 34 του Ν.1577/85/ (ΦΕΚ 137/Α). 

3. Το Π.Δ. .183/1986 «έγκριση τροποποιήσεων σχεδίων πόλεων 
και καθορισμός όρων και περιορισμών δόμησης από τους Νομάρχες», 
και ειδικότερα το άρθρο 1, (ΦΕΚ 70/Α). 

4. Το άρθρο 37 του Ν.3200/55 «Περί διοικητικής αποκεντρώσεως» 
(ΦΕΚ 97/Α). 

5. Το άρθρο 12 του Ν.561/77 όπως συμπληρώθηκε με το άρθρο 31 
παρ. 5 του Ν.1577/85. 

6. Την υπ’ αρ. Γ4δ/15883/1903/8.2.88 κοινή απόφαση των 
Τπουργών Προεδρίας της Κυβερνήσεως και Αναπληρωτή Περιβάλλο¬ 
ντος Χωροταξίας και Δημοσίων Έργων. 

7. Την υπ’ αρ. ΔΠ/ΠΜ/59001/2518/7.11.89 Απόφαση Νο¬ 
μάρχη θεσ/νίκης με την οποία, μεταξύ άλλων, είχε επιβληθεί αναστολή 
έκδοσης οικοδ. αδειών επί τρεις μήνες στα Ο.Τ. 28 και 51 της περιοχής 
Τερψιθέας Δήμου Σταυρούπολης. 

8. Το 3294/26.4.90 έγγραφο του Δήμου Σταυρούπολης και την 
23/1990 απόφαση του Δημοτικού Συμβουλίου Σταυρούπολης με την 
οποία διατυπώνεται γνωμοδότηση υπέρ της τροποποίησης του ισχύο- 
ντος Ρ. Σχεδίου στα Ο.Τ. 28, 34 και 51 της περιοχής Τερψιθέας του 
Δήμου Σταυρούπολης και προτείνεται επιβολής εξάμηνης αναστολής οι¬ 
κοδομικών εργασιών στα ίδια οικοδομικά τετράγωνα. 

9. Την σχετική με το αντικείμενο γνωμοδότηση του Συμβουλίου 
Χ.Ο.Δ. Ν. Θεσ/νίκης (πράξη 518/90) μετά την από 7.5.90 εισήγηση 


του τμήματος πολεοδομικών μελετών της Δ/νσης Πολεοδομίας Ν. 
Θεσ/νίκης. 

10. Την ΔΠ/ΜΠ/οικ/60412/1855/2.11.90 απόφασή μας με την 
οποία εγκρίθηκε ο χαρακτηρισμός «χώρου παιδικού σταθμού» στο Ο.Τ. 
34 της περιοχής Τερψιθέας του Δήμου Σταυρούπολης, αποφασί¬ 
ζουμε: 

Άρθρο 1 

1. Αναστέλεται για έξι μήνες η χορήγηση οικοδομικών αδειών α) στο 
τμήμα Α-Β-Γ-Δ-Α του Ο.Τ. 28 περιοχής Τερψιθέας του Δήμου Σταυ¬ 
ρούπολης όπως σημειώνεται στο σχετικό πρωτότυπο σχεδιάγραμμα σε 
κλίμακα 1:500 που έχει θεωρηθεί από τη Δ/νση Πολεοδομίας Ν. Θεσ/ 
νίκης και συνοδεύει αυτή την απόφαση, β) στο τμήμα Α-Β-Γ-Δ-Ε-Α- του 
Ο.Τ. 51 περιοχής Τερψιθέας του Δήμου Σταυρούπολης όπως σημειώνε¬ 
ται στο σχετικό πρωτότυπο σχεδιάγραμμα σε κλίμακα 1:500 που έχει 
θεωρηθεί από την Δ/ντρια Πολεοδομίας Ν. θεσ/νίκης και συνοδεύει 
αυτή την απόφαση. 

2. Τα ακριβή αντίγραφα των δύο πρωτοτύπων διαγραμμάτων, (ανά 
ένα για κάθε ένα από τα Ο.Τ. 28,51 που συνοδεύουν αυτή την απόφαση 
να αναρτηθούν, μετά την δημοσίευσή της στην Εφημερίδα της Κυβερνή¬ 
σεως, στο κτίριο της Δ/νσης Πολεοδομίας (Μανουσογιαννάκη 6, 4ος 
όροφος) για δεκαπέντε (15) συνεχείς ημέρες. 

Άρθρο 2 

1. Η παρούσα απόφαση να δημοσιευθεί στην Εφημερίδα της Κυβερ¬ 
νήσεως (άρθρο 1 Ν.Δ/τος 1018/71). 

2. Η ισχύς αυτής της απόφασης να αρχίσει από την κοινοποίησή της 
στους ενδιαφερομένους σύμφωνα με την διάταξη του άρθρου 37 του 
Ν.3200/1955, ή από την δημοσίευσή της στην Εφημερίδα της Κυβερ¬ 
νήσεως αν έχει προηγηθεί. 

Θεσσαλονίκη, 30 Νοεμβρίου 1990 

Ο Νομάρχης κ.α.α. . 

Ν. ΠΑΡΙΤΣΗΣ 

